FC Argeş a anunţat, joi, că Dani Coman a devenit preşedintele Consiliului Director al clubului.
Funcţia a fost ocupată până joi de Mihai Foamete, care a demisionat.
“Luând act de această decizie, edilul Cristian Gentea a propus modificarea organigramei şi a statului de funcţii ale aparatului de specialitate al Primarului Municipiului Piteşti, respectiv cooptarea domnului Dănuţ Dumitru Coman în Consiliul Director al clubului ca reprezentant al Primăriei şi Consiliului Local Piteşti în asocierea echipei de fotbal fanion a judeţului Argeş”, se arată pe pagina de Facebook a FC Argeş.